CELEX: 32009D0622
Language: lv
Date: 2009-08-20 00:00:00
Title: 2009/622/EK: Komisijas Lēmums ( 2009. gada 20. augusts ), ar ko apstiprina metodes cūku liemeņu klasificēšanai Slovākijā (izziņots ar dokumenta numuru C(2009) 6389)

27.8.2009   
            
            
               LV
            
            
               Eiropas Savienības Oficiālais Vēstnesis
            
            
               L 224/11
            
         
      KOMISIJAS LĒMUMS
   
   (2009. gada 20. augusts),
   ar ko apstiprina metodes cūku liemeņu klasificēšanai Slovākijā
   (izziņots ar dokumenta numuru C(2009) 6389)
   (autentisks ir tikai teksts slovāku valodā)
   (2009/622/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Regulas (EK) Nr. 1234/2007 V pielikuma B.IV punkta 1. apakšpunktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtēšanas metodēm, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes atļauj izmantot, ja statistiskā kļūda novērtējumā nepārsniedz maksimālo pielaidi. Pielaide ir noteikta 23. panta 3. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (2).
            
         
               (2)
            
            
               Slovākija ir lūgusi Komisiju apstiprināt trīs cūku liemeņu klasificēšanas metodes un ar protokola otro daļu informējusi Komisiju par sadalīšanas izmēģinājuma rezultātiem, kā paredzēts Regulas (EK) Nr. 1249/2008 23. panta 4. punktā.
            
         
               (3)
            
            
               No šā pieprasījuma novērtējuma izriet, ka ir izpildīti minēto klasificēšanas metožu apstiprināšanas nosacījumi.
            
         
               (4)
            
            
               Aparātu vai klasificēšanas metožu izmaiņas var apstiprināt tikai ar jaunu Komisijas lēmumu, kuru pieņem, pamatojoties uz iegūto pieredzi. Tāpēc pašreizējo apstiprinājumu var atsaukt.
            
         
               (5)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants.
   Saskaņā ar Regulu (EK) Nr. 1234/2007 cūku liemeņu klasificēšanai Slovākijā ir atļauts izmantot šādas metodes:
   
               a)
            
            
               aparāts ar nosaukumu Two-point (Zwei punkte – ZP) un ar to saistītās novērtējuma metodes, kuru sīks apraksts ir sniegts pielikuma 1. daļā;
            
         
               b)
            
            
               aparāts ar nosaukumu Fat-O-Meater (FOM) un ar to saistītās novērtējuma metodes, kuru sīks apraksts ir sniegts pielikuma 2. daļā;
            
         
               c)
            
            
               aparāts ar nosaukumu Ultrafom 300 (UFOM) un ar to saistītās novērtējuma metodes, kuru sīks apraksts ir sniegts pielikuma 3. daļā.
            
         2. pants.
   Nav atļautas aparātu vai novērtējuma metožu izmaiņas.
   3. pants.
   Šis lēmums ir adresēts Slovākijas Republikai.
   
      Briselē, 2009. gada 20. augustā
      
         
            Komisijas vārdā –
         
         
            Komisijas locekle
         
         Mariann FISCHER BOEL
         
      
   
   
      (1)  OV L 299, 16.11.2007., 1. lpp.
   
      (2)  OV L 337, 16.12.2008., 3. lpp.
   
      PIELIKUMS
      
         METODES CŪKU LIEMEŅU KLASIFICĒŠANAI SLOVĀKIJĀ
      
      1.   DAĻA
      
         Divpunktu metode (Zwei Punkte — ZP)
      
      
                  1.
               
               
                  Cūku liemeņu klasificēšanu veic ar divpunktu manuālo metodi (Zwei Punkte — ZP).
               
            
                  2.
               
               
                  Šo metodi var lietot, izmantojot lineālu, bet klasifikāciju veic, izmantojot prognozes vienādojumu. Šīs metodes pamatā ir tauku un muskuļu kārtas biezuma manuāla mērīšana pa sadalīta liemeņa viduslīniju.
               
            
                  3.
               
               
                  Cūku liemeņu liesās gaļas saturu aprēķina pēc šādas formulas:
                  
                     ZP = 59,790 + 0,107 × M – 0,581 × F
                  kur:
                  
                              
                                 
                           
                           
                              =
                           
                           
                              aprēķinātais liesās gaļas saturs liemenī (procentos),
                           
                        
                              M
                           
                           
                              =
                           
                           
                              muskuļa biezums, ko sadalīta liemeņa viduslīnijā mēra visīsākajā savienojuma vietā starp musculus gluteus medius priekšējo (kraniālo) galu un mugurkaula augšējo (dorsālo) malu (milimetros),
                           
                        
                              F
                           
                           
                              =
                           
                           
                              tauku slāņa biezums (ieskaitot ādu), ko pie sadalīta liemeņa viduslīnijas mēra visplānākajā vietā virs musculus gluteus medius (milimetros).
                           
                        Šo formulu piemēro liemeņiem, kuru svars ir no 60 līdz 120 kg.
               
            2.   DAĻA
      
         Fat-O-Meater (FOM)
      
      
                  1.
               
               
                  Cūku liemeņu klasificēšanu veic ar aparātu Fat-O-Meater (FOM).
               
            
                  2.
               
               
                  Aparāts ir aprīkots ar zondi, kuras diametrs ir seši milimetri un kurā ir iemontēta fotodiode (modelis Siemens SFH 950) un fotodetektors (modelis SFH 960), zondes darbības zona ir no 3 līdz 103 milimetriem. Mērījumu rezultātus ar datoru izsaka aprēķinātajā liesās gaļas saturā.
               
            
                  3.
               
               
                  Cūku liemeņu liesās gaļas saturu aprēķina pēc šādas formulas:
                  
                     FOM = 61,213 + 0,152 × M – 0,624 × F
                  kur:
                  
                              
                                 
                           
                           
                              =
                           
                           
                              aprēķinātais liesās gaļas saturs liemenī (procentos),
                           
                        
                              M
                           
                           
                              =
                           
                           
                              muskuļu kārtas biezums (milimetros), ko mēra starp otro un trešo ribu no beigām 70 mm attālumā no sadalītā liemeņa viduslīnijas (milimetros),
                           
                        
                              F
                           
                           
                              =
                           
                           
                              tauku kārtas biezums (ieskaitot ādu), ko mēra tajā pašā vietā, kur muskuļu kārtas biezumu (milimetros).
                           
                        Šo formulu piemēro liemeņiem, kuru svars ir no 60 līdz 120 kg.
               
            3.   DAĻA
      
         Ultrafom 300 (UFOM)
      
      
                  1.
               
               
                  Cūku liemeņu klasificēšanu veic ar aparātu Ultrafom 300 (UFOM).
               
            
                  2.
               
               
                  Aparāts ir aprīkots ar 4 MHz ultraskaņas zondi (Krautkrämer MB 4 SE). Ultraskaņas signālu digitalizē, uzglabā un apstrādā ar mikroprocesoru (Intel 80 C 32). Aparāts Ultrafom mērījumu rezultātus izsaka aprēķinātajā liesās gaļas saturā.
               
            
                  3.
               
               
                  Cūku liemeņu liesās gaļas saturu aprēķina pēc šādas formulas:
                  
                     UFOM = 64,436 + 0,073 × M – 0,742 × F
                  kur:
                  
                              
                                 
                           
                           
                              =
                           
                           
                              aprēķinātais liesās gaļas saturs liemenī (procentos),
                           
                        
                              M
                           
                           
                              =
                           
                           
                              muskuļu kārtas biezums (milimetros), ko mēra starp otro un trešo ribu no beigām 70 mm attālumā no sadalītā liemeņa viduslīnijas (milimetros),
                           
                        
                              F
                           
                           
                              =
                           
                           
                              tauku kārtas biezums (ieskaitot ādu), ko mēra tajā pašā vietā, kur muskuļu kārtas biezumu (milimetros).
                           
                        Šo formulu piemēro liemeņiem, kuru svars ir no 60 līdz 120 kg.